**Z á p i s**

**zo zasadnutia komisie pre rozpočet, financie, správu a hospodárenie s majetkom mesta, konanej dňa 20.09.2023**

**P r í t o m n í *:.*** Ing. Andrej Stašiniak, predseda komisie

Ing. Beáta Ľubová,PhD, člen komisie

Ing. Mgr.Darina Zjavková, člen komisie

Mgr. Katarína Rusinová, člen komisie

**Program:**

1. Privítanie a predloženie programu
2. Návrh VZN č. 6/2023 o miestnom poplatku za TKO
3. Návrh zmeny rozpočtu Mesta Námestovo rozpočtovým opatrením č. 7/2023, DKN Námestovo RO č. 2/2023, CSS Námestovo RO č.3/2023, TS mesta Námestovo RO č.2/2023 HČ, PČ,
4. Návrh VZN č.8/2023 o sociálnych službách
5. Verejná obchodná súťaž-podmienky
6. Prevody, nájmy, výpožičky
7. Rôzne
8. Záver

***Bod č.1***

Na úvod *predseda komisie* privítal všetkých prítomných členov komisie a následne predložil program zasadnutia. Za predložený program dal hlasovať.

Za: 4 Prítomných: 4 členov

***Bod č. 2***

Výška nastavenia poplatku, či systému nikdy nebude spravodlivá pre všetkých, vždy bude skupina ktorej to nevyhovuje, ale treba si uvedomiť, že odpad každý tvoríme, službu nám niekto vykonáva a za ňu musíme zaplatiť. Hlavný záujem na tom koľko budeme platiť je na samotnom občanovi, aký bude dôsledný pri triedení odpadu.Finančná komisia vníma zvýšenie ceny ako prvý krok, ktorý však nemôže byť považovaný za vyriešenie tejto kľúčovej a náročnej problematiky.

U***znesenie č. 20/2023***

Komisia pre rozpočet, **financie, správu a hospodárenie s majetkom mesta** odporúča MsZ schváliť VZN č. 6/2023 v predloženom znení s tým, že navrhuje znížiť vekovú hranicu nad 65 rokov z navrhnutých 70 rokov.

Za: 4 členovia

***Bod č. 3***

U***znesenie č. 21/2023***

Komisia pre rozpočet, **financie, správu a hospodárenie s majetkom mesta** odporúča MsZ schváliť zmenu rozpočtu mesta Námestovo rozpočtovým opatrením č. 7/2023, DKN RO č.2, CSS Námestovo RO č.3, TS mesta Námestovo RO č.2 podľa predložených návrhov.

ZA: 4 členovia

***Bod č. 4***

Vzhľadom na to, že k dnešnému dňu je v platnosti VZN č.1/2017 o poskytovaní sociálnych služieb a o výške úhrady za poskytované služby v znení 6 dodatkov, s cieľom zjednotenia a zjednodušenia pre občanov mesta Námestovo sa Mestský úrad Námestovo spolu s CSS rozhodol pripraviť návrh nového aktuálneho VZN o poskytovaní sociálnych služieb a o výške úhrady za poskytované sociálne služby.

U***znesenie č. 22/2023***

Komisia pre rozpočet, **financie, správu a hospodárenie s majetkom mesta** sa vyjadrovala iba k samotným výškam úhrady za poskytované služby a odporúča MsZ ich schváliť .

ZA: 4 členovia

***Bod č. 5***

Bodom programu bol pripravený návrh obchodnej verejnej súťaže na prenájom časti parcely, kde teraz stojí stánok so zmrzlinou s odporúčanou výškou nájmu minimálne 215 Eur/m2. Cena bola stanovená na základe obdobného stánku na predaj zmrzliny za amfiteátrom.

U***znesenie č. 23/2023***

Komisia pre rozpočet, **financie, správu a hospodárenie s majetkom mesta** odporúča MsZ schváliť

výšku nájmu minimálne 215 Eur/m2.

ZA: 4 členovia

***Bod č. 6***

V tomto bode sa členovia komisie vyjadrovali k odpredaju časti pozemku priľahlého k pozemku a objekte Marína , ktorej vlastníkom je žiadateľ BHAS a.s. za kúpnu cenu 150 Eur/m2.

U***znesenie č. 24/2023***

Komisia pre rozpočet, **financie, správu a hospodárenie s majetkom mesta** neodporúča MsZ schváliť

odpredaj pozemku, ktorý je o výmere 40m2.

ZA: 4 členovia

Na záver predseda komisie poďakoval prítomným za účasť.

Zapísala: Mgr. Katarína Rusinová

**Ing. Andrej Stašiniak**

*predseda komisie*